CELEX: 32017D0370
Language: lv
Date: 2017-03-01 00:00:00
Title: Komisijas Īstenošanas lēmums (ES) 2017/370 (2017. gada 1. marts), ar ko groza Īstenošanas lēmumu 2014/909/ES, lai pagarinātu pret mazo stropu vaboli Itālijā noteikto konkrēto aizsardzības pasākumu piemērošanas termiņu un grozītu apgabalu sarakstu, uz kuriem attiecas aizsardzības pasākumi (izziņots ar dokumenta numuru C(2017) 1321) (Dokuments attiecas uz EEZ. )

3.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 56/213
            
         KOMISIJAS ĪSTENOŠANAS LĒMUMS (ES) 2017/370
   (2017. gada 1. marts),
   ar ko groza Īstenošanas lēmumu 2014/909/ES, lai pagarinātu pret mazo stropu vaboli Itālijā noteikto konkrēto aizsardzības pasākumu piemērošanas termiņu un grozītu apgabalu sarakstu, uz kuriem attiecas aizsardzības pasākumi
   
      
         (izziņots ar dokumenta numuru C(2017) 1321)
      
   
   (Autentisks ir tikai teksts itāļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Pēc tam, kad Itālija paziņoja, ka Kalabrijas un Sicīlijas reģionā ir sastopama mazā stropu vabole (Aethina tumida), ar Komisijas Īstenošanas lēmumu 2014/909/ES (3) noteica konkrētus aizsardzības pasākumus. Tie ir piemērojami līdz 2017. gada 31. martam.
            
         
               (2)
            
            
               Itālija 2017. gada 18. janvārī informēja Komisiju par inspekciju un epidemioloģiskās izmeklēšanas rezultātiem, kuras veiktas saskaņā ar Īstenošanas lēmumu 2014/909/ES, kā arī par aktīvās uzraudzības rezultātiem saistībā ar mazās stropu vaboles sastopamību attiecīgajos Itālijas reģionos. Pēc viena atsevišķa gadījuma 2014. gada novembrī, ko izraisīja stropu pārvietošana no Kalabrijas un ko ātri pamanīja, Sicīlijas reģionā invāzija netika konstatēta. Tādēļ Itālija ir nolēmusi atcelt iepriekš noteikto aizsardzības zonu Sicīlijā, tomēr turpināt uzraudzību gan iepriekšējā aizsardzības zonā, gan arī pārējā reģionā.
            
         
               (3)
            
            
               Pasaules Dzīvnieku veselības organizācijas (OIE) noteiktajos starptautiskajos standartos ir ieteikts pēc uzliesmojumiem veikt piecus apsekojumus gadā, pirms apgabalu atkal atzīt par brīvu no kaitīgā organisma. Līdz 2016. gada beigām Itālija jau bija pabeigusi divus Sicīlijas ikgadējos apsekojumus ar labvēlīgiem rezultātiem un ir apņēmusies turpināt šo darbu un ziņot Komisijai par rezultātiem un iespējamām izmaiņām epidemioloģiskajā situācijā.
            
         
               (4)
            
            
               Pamatojoties arī uz attiecīgo Komisijas secinājumu par faktu vākšanas misiju saistībā ar bišu veselību Itālijā, kas notika 2016. gada 13.–17. jūnijā, var secināt, ka šī vienīgā invāzija, kas bija ieviesusies Sicīlijā, ir efektīvi izskausta. Pastāvīgā uzraudzība uz vietas sniedz papildu drošību un sekmē to, ka šis apgabals tiek savlaicīgi starptautiski atzīts par brīvu no kaitīgā organisma.
            
         
               (5)
            
            
               Tomēr 2014. gadā Kalabrijā konstatēja dažus jaunus invāzijas gadījumus, jo īpaši 2016. gadā bija 41 gadījums.
            
         
               (6)
            
            
               Tādēļ Sicīlija būtu jāsvītro no to apgabalu saraksta, uz kuriem attiecas aizsardzības pasākumi saskaņā ar Īstenošanas lēmumu 2014/909/ES. Tomēr attiecībā uz Kalabriju ir nepieciešams pagarināt minētajā lēmumā paredzēto aizsardzības pasākumu piemērošanu.
            
         
               (7)
            
            
               Ņemot vērā jaunu informāciju par epidemioloģisko situāciju skartajos Itālijas reģionos, piemērošanas periods un spēkā esošie pasākumi būtu jebkurā laikā jāpārskata.
            
         
               (8)
            
            
               Īstenošanas lēmums 2014/909/ES būtu attiecīgi jāgroza.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/909/ES 4. pantu aizstāj ar šādu:
   
      “4. pants
      Šo lēmumu piemēro līdz 2019. gada 31. martam.”
   
   2. pants
   Rindu “Sicīlijas reģions: viss reģions” svītro no tabulas, kas ietverta Īstenošanas lēmuma 2014/909/ES pielikumā.
   3. pants
   Šis lēmums ir adresēts Itālijas Republikai.
   
      Briselē, 2017. gada 1. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Komisijas 2014. gada 12. decembra Īstenošanas lēmums 2014/909/ES par konkrētiem aizsardzības pasākumiem attiecībā uz apstiprinātiem mazās stropu vaboles sastopamības gadījumiem Itālijā (OV L 359, 16.12.2014., 161. lpp.).